Vittorio Meano

Architet.
Vittorio Meano (Vitòrio Mean an piemontèis) a l'é nà a Susa dël 1860 e a l'é peui mancà 'l prim Giugn 1904 a Bonàire.
Prima a l'ha pijà 'l diplòma da técnich a Pinareul, peui a l'ha studià architetura a l'Academia Albertin-a ëd Turin. Dël 1884 a l'é migrà an Argentin-a për travajé ant lë studi dl'architet Francesco Tamburini, marczan, che 'd col'época a l'era angagià an d'amportant travaj pùblich, dont lë slargh e l'arneuv dla Casa Rosada.
Ansema a l'han travajà për costruì 'l Teatro Colón, fin-a quand ch'a l'é mòrt l'arch. Tamburini, dël 1890. Da s'moment-sì Mean a l'ha pijà 'l contròl dël progèt. Dòp ch'a l'ha vagnà 'l concors pr'ël progèt dël palass dla Ciambrea Nassional dël 1895 a l'é stàit tutafàit surbì da sti doi grandios travaj pùblich.
Mean a l'ha dcò vagnà 'l concor antërnassion pr'ël progèt dël Palass Legislativ (Palacio Legislativo) a Montevideo, Uruguay, andoa as rëscontra 'l Parlament dël pais.
Pòch apress coste arsurtìe, ël 1m Giugn 1904 tornanda ca, a l'ha trovà soa fomna Luisa a let con un monsù italian ch'as ciamava Juan Passera, ch'a l'era parlàsse con Luisa mentre ch'a l'era servent antëcà ëd Mean. Dòp dle quei mnute a l'é sentùsse 'n crep ëd pistòla da la ca, e Vitòrio a l'ha avù n'istant për crijé "A l'han massàme!" Juan Passera a l'é stàit condanà a disset agn ëd cròt e soa fomna Luisa a l'é stàita rimpatrià.

Meano, Vittorio
Categorìa:Piemontèis-Argentin